
Metodologija dodele
Nagrade za najinkluzivnijeg poslodavca 2024


Uvod
Forum za odgovorno poslovanje i Smart kolektiv otvaraju konkurs za Nagradu za najinkluzivnijeg poslodavca za 2024. godinu, u okviru projekta “Posao po meri: Ekonomsko osnaživanje osoba sa invaliditetom”, koji finansira Američka agencija za međunarodni razvoj (USAID), a sprovodi Forum mladih sa invaliditetom u partnerstvu sa Karitasom Srbije, Fondacijom Ane i Vlade Divac, Smart Kolektivom i Centrom za samostalni život osoba sa invaliditetom Srbije. Nagrada je ustanovljena i prvi put dodeljena 2023. godine. 

Nagrada za najinkluzivnijeg poslodavca dodeljuje se privrednim subjektima koji su pokazali strateško opredeljenje i izuzetnost u sprovođenju praksi negovanja različitosti, jednakih mogućnosti i inkluzije u radnom okruženju.  

Principi različitosti, jednakosti i inkluzije na radnom mestu odnose se na napore kompanije usmerene na stvaranje radnog okruženja koje čini da svi zaposleni imaju jednake mogućnosti za napredovanje, da se osećaju uključeno i prihvaćeno u svim sferama rada, bez obzira na to ko su i odakle dolaze. 


Uslovi učešća

Na konkurs se mogu prijaviti sva privredna društva i preduzetnici koji su registrovani i posluju na teritoriji Srbije, sa više od 20 zaposlenih na dan bilansa prethodne godine (31.12.2023.), a koji su pitanja različitosti i inkluzije integrisali u svoje poslovanje i aktivno rade na inicijativama i projektima koji doprinose stvaranju inkluzivnog radnog okruženja.  

Konkursom nisu obuhvaćeni  posebni oblici zapošljavanja i radnog angažovanja osoba sa invaliditetom, koji imaju za cilj zapošljavanje, odnosno radno angažovanje i poboljšanje kvaliteta života osoba sa invaliditetom: 1) preduzeća za profesionalnu rehabilitaciju i zapošljavanje osoba sa invaliditetom; 2) radni centri; 3) socijalno preduzeće i organizacija.

Konkursom je obuhvaćen vremenski period realizacije aktivnosti u kalendarskoj 2023 i 2024. godini. 


Način prijave 

Prijava se vrši putem prijavnog formulara koji je dostupan na sajtu Foruma za odgovorno poslovanje: 
· Preuzmite Formular za velika preduzeća (.docx)
· Preuzmite Formular za mala i srednja preduzeća (.docx)

Popunjen prijavni formular isključivo u Word formatu je potrebno dostaviti na e-mail adresu: kancelarija@odgovornoposlovanje.rs  




Rokovi 

Rok za prijavu na konkurs  – do 01. novembra 2024. godine 
Dodela priznanja – 12. decembra u Beogradu na događaju CSR&ESG Forum. 



Žiri 
Odluku o dobitnicima nagrade donosi žiri sastavljen od predstavnika civilnog, javnog i privatnog sektora. Žiri se sastaje dva puta u toku ciklusa i na poslednjem sastanku donosi konačnu odluku o dobitnicima, a u skladu sa kriterijumima za bodovanje.  

Žiri će odvojeno razmatrati prijave velikih preduzeća i prijave malih i srednjih preduzeća. 

U toku procesa žiriranja, žiri može zatražiti dodatne informacije ili organizovati intervjue sa Preduzećima koje su ušle u uži izbor kako bi stekao celovitu sliku i razjasnio eventualne nedoumice.  

Žiri ima diskreciono pravo da pored predefinisanih kategorija u kojima se nagrada za 2024. godinu dodeljuje, dodeli i posebna priznanja ili pohvale preduzećima koje se posebno ističu u vezi pojedinih praksi građenja i negovanja kulture inkluzivnog radnog okruženja. 


Kategorije nagrada 
Nagrada za najinkluzivnijeg poslodavca za velika preduzeća dodeljuje se u kategorijama: 
1. Najinkluzivniji poslodavac 
2. Najinkluzivniji poslodavac za osobe sa invaliditetom 
Nagrada za najinkluzivnijeg poslodavca za mala i srednja preduzeća dodeljuje se u kategorijama: 
1. Najinkluzivniji poslodavac
2. Najinkluzivniji poslodavac za osobe sa invaliditetom 

Način bodovanja i odluka o izboru dobitnika 

Prilikom bodovanja prijava biće uzeti u obzir integrisanost principa inkluzije i različitosti u poslovanje, kao i sprovedene inicijative i prakse u radnom okruženju tokom 2024. godine. 

Bodovanje prijava biće izvršeno na osnovu informacija pruženih u prijavnom formularu, za koje preduzeće potvrđuje izjavom da su istinite i tačne. 

Bodovna skala data u nastavku sadrži referencu sa sekcijama u prijavnom formularu. Na osnovu bodovanja pristiglih prijava u prvom krugu formira se uži izbor koje će evaluirati žiri.    




Bodovanje za velika preduzeća 

	Velika preduzeća

	 ocena 1
	ocena 3
	ocena 5

	 I OPŠTI PODACI

	BROJ ZAPOSLENIH OSOBA SA INVALIDITETOM 
(referenca sa poljem 1.6. iz prijavnog formulara) 

	Preduzeće zapošljava osobe sa invaliditetom do 50% mere predviđene Zakonom[footnoteRef:1].  [1:  Zakon o zapošljavanju i profesionalnoj rehabilitaciji osoba sa invaliditetom, ("Sl. glasnik RS", br. 36/2009, 32/2013 i 14/2022 - dr. zakon)
] 

	Preduzeće zapošljava osobe sa invaliditetom od 50% do 100% mere predviđene Zakonom.
	Preduzeće zapošljava osobe sa invaliditetom iznad mere predviđene Zakonom.

	II INKLUZIVNO RADNO OKRUŽENJE


	PRISTUP DEI (RAZLIČITOST, JEDNAKOST, INKLUZIJA)
(referenca sa poljem 2.1. iz prijavnog formulara)
	Postoje neformalne izjave o vrednostima. 
	Postoje zvanične izjave posvećenosti na nivou preduzeća, na pr. potpisnici odgovarajućih principa. Ne postoje interno usvojeni dokumenti (politika/strategija) u kojima su DEI principi zastupljeni. 
	Postoje formalno usvojeni i detaljno razrađeni politike/strategije/akcioni planovi koji se odnose na razvoj inkluzivnog radnog okruženja.

	
OBUKE/DOGAĐAJI ZA ZAPOSLENE
(referenca sa poljem 2.2. iz prijavnog formulara) 

	
Preduzeće je sprovodilo događaj/e koji imaju kao temu DEI, ali nije istakla način praćenja efekata, postavljene ciljeve i očekivane/ostvarene rezultate. 
 
	
Preduzeće je organizovalo događaj/e koji imaju kao temu DEI, i navela/opisala neke od ciljeva i rezultata.  

	
Preduzeće je sprovodila događaj/e koji imaju kao temu DEI, istakla način praćenja efekata, postavljene ciljeve i očekivane/ostvarene rezultate u skladu sa sveobuhvatnom pristupom DEI. 


	
INTEGRISANOST DEI PRINCIPA U PROCES REGRUTACIJE I ZAPOŠLJAVANJA
(referenca sa poljem 2.3. iz prijavnog formulara) 
	
Princip jednakih šansi pri zapošljavanju  zastupljen je deklarativno, ne postoje jasno predstavljeni mehanizmi kojima se osigurava primena.  
	
Princip jednakih šansi pri zapošljavanju u procesima regrutacije i selekcije je zastupljen u nekim elementima.    
	
Princip jednakih šansi pri zapošljavanju se redovno komunicira svim kandidatima. Sprovode se obuke za regrutere, preduzete su mere kojima se ohrabruju svi ili ciljani  kandidati iz određenih grupa da uzmu učešće.
  

	PRISTUPAČNOST I PRILAGOĐAVANJE RADNIH MESTA
(referenca sa poljem 2.4. i  poljem 2.5. i 2.6  iz prijavnog formulara) 

	Preduzeće je delimično obezbedilo pristupačnost u svojim kancelarijama. 
	Preduzeće je u potpunosti obezbedilo pristupačnost za konkretna radna mesta. 
	Preduzeće je u potpunosti obezbedilo pristupačnost i prilagođavanje radnih mesta svuda gde je to bilo potrebno. 

	III JEDNAKE MOGUĆNOSTI ZA SVE


	RODNA RAVNOPRAVNOST (referenca sa poljem 3.1. iz prijavnog formulara) 


	Preduzeće je predstavilo trenutno stanje, ali iz pruženih informacija nije jasno da li ima postavljene ciljeve i da li sprovodi aktivne mere.   
	Preduzeće je predstavilo trenutno stanje, pomenute su neke od mera usmerenih na podsticanje rodne ravnopravnosti ali ostaje nejasno na koji način one utiču na poboljšanje prilika za žene na radnom mestu.
 
	Preduzeće je predstavilo trenutno stanje, predstavljeni su ciljevi i mere usmerene na podsticanje rodne ravnopravnosti, jasno je na koji način one utiču na poboljšanje prilika za žene, postoji napredak iskazan kroz praćenje rezultata.


	UKLJUČIVANJE OSTALIH OSETLJIVIH DRUŠTVENIH GRUPA
(referenca sa poljem 3.2. iz prijavnog formulara) 


	Preduzeće je predstavilo trenutno stanje, ali iz pruženih informacija nije jasno da li ima postavljene ciljeve i da li sprovodi aktivne mere na privlačenju i uključivanju zaposlenih. 
  
	Preduzeće je predstavila trenutno stanje, pomenute su neke od mera usmerenih na podsticanje zapošljavanja i uključivanja osoba iz osetljivih kategorija u radno okruženje.  
	Preduzeće je predstavilo trenutno stanje koje odražava rezultate uloženih napora  usmerenih na podsticanje zapošljavanja osoba iz osetljivih kategorija.  

	IV PARTNERSTVO I PODRŠKA DRUŠTVENOM UKLJUČIVANJU


	
PARTNERSTVO I DODATNI NAPORI

(referenca sa poljem 4.1. iz prijavnog formulara) 

	
Preduzeće ostvaruje povremenu saradnju  sa relevantnim organizacijama. 
	
Preduzeće ostvaruje dugoročnu saradnju sa relevantnim organizacijama i uključuje se u različite inicijative inicirane od strane tih organizacija.
	
Preduzeće pokazuje posvećenost građenju dugoročnih partnerstava,  udruživanju i javnom istupanju na zagovaranju različitosti, jednakosti i inkluzije.  Prepoznata je u svojoj zajednici kao primer dobre prakse. 


	INKLUZIVNA NABAVKA

(referenca sa poljem 4.2. iz prijavnog formulara) 

	Preduzeće povremeno nabavlja proizvode od preduzeća za prof. rehabilitaciju/socijalnih preduzeća.
	Preduzeće ima planirani godišnji budžet za nabavke od preduzeća za prof. rehabilitaciju/socijalnih preduzeća.   

	Preduzeće ima planirani godišnji budžet za nabavke od preduzeća za prof. rehabilitaciju/socijalnih preduzeća i pravilo da daje prednost nabavkama od ovih preduzeća za iste proizvode/usluge od konvencionalnih dobavljača.   
  

	V POŠTOVANJE LJUDSKIH PRAVA 


	ŽALBENI MEHANIZMI
(referenca sa poljem 5.1. iz prijavnog formulara) 


	Formalno postoji žalbeni mehanizam, ali nije jasno u kojoj meri se on koristi i da li su zaposleni ohrabreni da ga koriste. 
	Postoji žalbeni mehanizam na raspolaganju zaposlenima za anonimne prijave koji se aktivno koristi. 
	Postoji žalbeni mehanizam  za zaposlene, jasno je da se sve prijave uzimaju u razmatranje i sprovode korektivne mere u skladu sa komentarima i sugestijama zaposlenih.  


	UKUPAN BROJ BODOVA:
	   
 MAKSIMALNI BROJ BODOVA ZA VELIKA PREDUZEĆA:  50 BODOVA.
   




Maksimalni broj bodova koji veliko preduzeće može ostvariti bodovanjem prijavnog formulara iznosi 50.










Bodovanje za mala i srednja preduzeća
	Mala i srednja preduzeća

	 ocena 1
	ocena 3
	ocena 5

	 I OPŠTI PODACI

	BROJ ZAPOSLENIH OSOBA SA INVALIDITETOM 
(referenca sa poljem 1.6. iz prijavnog formulara) 

	Preduzeće zapošljava osobe sa invaliditetom do 50% mere predviđene Zakonom[footnoteRef:2].  [2:  Zakon o zapošljavanju i profesionalnoj rehabilitaciji osoba sa invaliditetom, ("Sl. glasnik RS", br. 36/2009, 32/2013 i 14/2022 - dr. zakon)
] 

	Preduzeće zapošljava osobe sa invaliditetom od 50% do 100% mere predviđene Zakonom.
	Preduzeće zapošljava osobe sa invaliditetom iznad mere predviđene Zakonom.

	II INKLUZIVNO RADNO OKRUŽENJE


	PRISTUP DEI (RAZLIČITOST, JEDNAKOST, INKLUZIJA)
(referenca sa poljem 2.1. iz prijavnog formulara)
	Postoje naznake svesti o važnosti inkluzivnog radnog okruženja. Na primer, preduzeće možda pruža osnovnu podršku zaposlenima na individualnom nivou, ali ove prakse nisu sistematične ili dosledno primenjene.
	Preduzeće ima neformalne prakse koje podržavaju inkluzivnost (npr. fleksibilnost u radnim uslovima, prilagođavanje radnih mesta). Vlasnik ili menadžeri su svesni inkluzivnosti i trude se da podrže zaposlene kroz konkretne akcije.
	Inkluzivnost je jasno vidljiva u svakodnevnim aktivnostima. Preduzeće pruža doslednu podršku zaposlenima, promoviše inkluzivnost kroz prilagođene radne zadatke, otvorenu komunikaciju i omogućava jednake šanse za sve. Inkluzivnost je sastavni deo organizacione kulture i podržana je kroz kontinuirane akcije i inicijative.

	
OBUKE/DOGAĐAJI ZA ZAPOSLENE
(referenca sa poljem 2.2. iz prijavnog formulara) 

	
Postoji osnovna svest o važnosti inkluzije, pa se povremeno razgovara o potrebama zaposlenih i trudi se da se svi osećaju uključeno. Nema posebnih aktivnosti koje se redovno sprovode, ali postoji dobra volja da se u budućnosti pruži podrška ako se ukaže potreba. 
	
Preduzeće je organizovalo neformalne obuke ili radionice za zaposlene o radu sa osobama sa invaliditetom, ili menadžeri sami pružaju osnovne smernice kroz svakodnevne aktivnosti.
	
Preduzeće redovno organizuje obuke, bilo formalne ili neformalne, kako bi zaposleni bolje razumeli kako raditi sa osobama sa invaliditetom i kako podržati sve članove tima. 

	
INTEGRISANOST DEI PRINCIPA U PROCES REGRUTACIJE I ZAPOŠLJAVANJA
(referenca sa poljem 2.3. iz prijavnog formulara) 
	
Povremeno se razgovara o mogućnosti uključivanja osoba sa invaliditetom, ali konkretne akcije ili inicijative još nisu pokrenute.
	
Preduzeće je sprovelo jednu ili više neformalnih inicijativa kako bi podstaklo zapošljavanje osoba sa invaliditetom ili je promovisalo primere dobre prakse. Možda su organizovane radionice, učestvovanje u lokalnim događajima ili interne kampanje. 

	
Preduzeće je proaktivno realizovalo više kampanja ili inicijativa kako bi podstaklo zapošljavanje osoba sa invaliditetom i aktivno promoviše primere dobre prakse.

	PRISTUPAČNOST I PRILAGOĐAVANJE RADNIH MESTA
(referenca sa poljem 2.4. i  poljem 2.5. iz prijavnog formulara) 

	Preduzeće je delimično obezbedilo pristupačnost u svojim kancelarijama. 
	Preduzeće je u potpunosti obezbedilo pristupačnost za konkretna radna mesta. 
	Preduzeće je u potpunosti obezbedilo pristupačnost i prilagođavanje radnih mesta svuda gde je to bilo potrebno. 

	III JEDNAKE MOGUĆNOSTI ZA SVE


	RODNA RAVNOPRAVNOST (referenca sa poljem 3.1. iz prijavnog formulara) 


	Postoji osnovna svest o važnosti ove teme i vlasnici ili menadžeri se trude da ne prave razlike između zaposlenih na osnovu pola.
	Preduzeće je sprovelo nekoliko aktivnosti koje podržavaju rodnu ravnopravnost (npr. fleksibilno radno vreme za roditelje, neformalne inicijative za podršku ženama). Postoji određen broj žena na rukovodećim pozicijama. Zadržavanje žena nakon porodiljskog odsustva je povremeno praćeno. 
	Preduzeće aktivno promoviše rodnu ravnopravnost kroz programe kao što su fleksibilno radno vreme, podrška roditeljima i planovi za razvoj žena na rukovodećim pozicijama. Aktivnosti su dosledne, jasno prepoznate i komunicirane svim zaposlenima, čak i ako nisu formalno zapisane kao politika.

	UKLJUČIVANJE OSTALIH OSETLJIVIH DRUŠTVENIH GRUPA
(referenca sa poljem 3.2. iz prijavnog formulara) 


	Postoji otvorenost za zapošljavanje pripadnika ovih grupa ako se ukaže prilika, ali nema specifičnih inicijativa ili praksi usmerenih na njihovo uključivanje.
	Preduzeće je sprovelo nekoliko neformalnih inicijativa za podršku osetljivim društvenim grupama (npr. zapošljavanje jednog ili više pripadnika ovih grupa ili učešće u lokalnim projektima podrške).
	Preduzeće aktivno radi na uključivanju osetljivih društvenih grupa kroz različite prakse, kao što su ciljano zapošljavanje, saradnja sa lokalnim organizacijama ili pružanje podrške u vidu obuka i mentorstva. Preduzeće je tokom 2023. i 2024. godine ostvarilo konkretne rezultate u zapošljavanju jedne ili više grupa.

	IV PARTNERSTVO I PODRŠKA DRUŠTVENOM UKLJUČIVANJU


	
PARTNERSTVO I DODATNI NAPORI

(referenca sa poljem 4.1. iz prijavnog formulara) 

	
Preduzeće ostvaruje povremenu saradnju  sa relevantnim organizacijama. 
	
Preduzeće ostvaruje dugoročnu saradnju sa relevantnim organizacijama i uključuje se u različite inicijative inicirane od strane tih organizacija.
	
Preduzeće pokazuje posvećenost građenju dugoročnih partnerstava,  udruživanju i javnom istupanju na zagovaranju različitosti, jednakosti i inkluzije.  Prepoznata je u svojoj zajednici kao primer dobre prakse. 


	INKLUZIVNA NABAVKA

(referenca sa poljem 4.2. iz prijavnog formulara) 

	Preduzeće je otvoreno za mogućnost nabavke od socijalnih preduzeća, iako trenutno nema takvih praksi.  
	Preduzeće povremeno nabavlja proizvode od preduzeća za prof. rehabilitaciju/socijalnih preduzeća.
	Preduzeće redovno kupuje proizvode ili usluge od preduzeća koja zapošljavaju osetljive grupe i aktivno traži mogućnosti za takve nabavke kad god je to moguće.

  

	
UKUPAN BROJ BODOVA:
	   
 MAKSIMALNI BROJ BODOVA ZA MALA I SREDNJA PREDUZEĆA:
  45 BODOVA. 




Maksimalni broj bodova koji malo i srednje preduzeće može ostvariti bodovanjem prijavnog formulara iznosi 45.

Nakon izvršenog rangiranja, žiri donosi odluku o broju preduzeća koje će biti ocenjivane u drugom krugu u zavisnosti od broja dostavljenih prijava, a na osnovu utiska, stručnosti i integriteta članova žirija. 
Maksimalno 50 poena, može biti dodeljeno zahvaljujući ocenama žirija koji se dobija kao prosek dodeljenih ocena članova žirija. 
Članovi žirija prijave ocenjuju na osnovu sledećih kriterijuma: 
1) opšti utisak o kvalitetu prijave: ocena na skali od 1 do 10 
2) opšti utisak o strateškom pristupu, posvećenosti i liderstvu u DEI: ocena na skali od 1 – 20 
3) opšti utisak o konkretnim inicijativama, ostvarenom napretku i rezultatima: ocena na skali od 1 do 20

Maksimalni ukupan broj poena koji može biti ostvaren iznosi 100 za velika preduzeća i 95 za mala i srednja preduzeća.  

Dodatne informacije:
Za sve dodatne informacije možete kontaktirati: kancelarija@odgovornoposlovanje.rs 

